[bookmark: _GoBack]Poziv za dodelitev sredstev iz občinskega proračuna za društva in klube iz občine Vojnik, ki v letu 2021 obeležujejo okrogle obletnice, načrtujejo gostovanja v tujini, nameravajo kupiti  obleke za nastope ali bodo izdali zbornik

V letu 2021 bo Občina Vojnik iz občinskega proračuna za različna področja društvenega in klubskega ustvarjanja namenila določena sredstva. Sredstva bodo namenjena sofinanciranju prireditev ob okroglih obletnicah (10, 20, 30 … 100-letnice delovanja društva oz. kluba), nakupu oblek za člane društev (kulturna društva, društva s področja razvoja podeželja s sedežem v občini Vojnik), gostovanj v tujini ali izdaje zbornika.

Vabimo, da društva in klubi s sedežem v občini Vojnik, ki v letu 2021 praznujejo okrogle obletnice, načrtujejo gostovanje, nakup oblek ali izdajo zbornika, na Občino Vojnik, Keršova ulica 8, 3212 Vojnik najkasneje do 30. 9. 2021 oddajo pisne vloge za sofinanciranje. Vlogam naj bodo priloženi tudi ustrezni dokumenti (ponudba, predračun in podobno).
Vloge bo na redni seji obravnaval odbor, ki je pristojen za področje delovanja društva ali kluba.  

Več informacij glede javnega poziva lahko dobite na Občini Vojnik, 03/78 00 640 ali po elektronski pošti na obcina@vojnik.si.



